დანიელ-კამპოსის პროვინცია

დანიელ-კამპოსის პროვინცია () — პროვინცია ბოლივიაში, პოტოსის დეპარტამენტის ჩრდილო-დასავლეთ ნაწილში. სახელი ეწოდა ამ მხარეში დაბადებული პოეტის — დანიელ კამპოსის პატივსაცემად. დედაქალაქია ლიიკა.

დანიელ-კამპოსი ერთ-ერთია პოტოსის დეპარტამენტის თექვსმეტი პროვინციიდან. ჩრდილოეთით ესაზღვრება ორუროს დეპარტამენტი, დასავლეთით — ჩილე. ჩრდილოეთიდან სამხრეთისკენ გადაჭიმულია 180 კმ-ზე, აღმოსავლეთიდან დასავლეთისკენ 240 კმ-ზე, ხოლო მთლიანი ფართობი 10 347 კმ²-ს შეადგენს. 

პროვინცია მდებარეობს მარილიან პლატოზე, სამხრეთ ალტიპლანოში. მისი ტერიტორიის 65 %-ზე მეტი სალარ-დე-უიუნის უჭირავს. კლიმატი მშრალია, ნალექების 200 მმ საშუალო წლიური მაჩვენებლით. 

მოსახლეობა
მინი|მარცხნივ|250პქ|პოტოსის დეპარტამენტის პროვინციები
მინი|მარცხნივ|250პქ|კუნძული ინკაუასი სალარ-დე-უიუნიში 
1992 წლის აღწერისას, მოსახლეობა 4 630 ადამიანს შეადგენდა, 2001 წელს კი 5 067-ს, ანუ ადგილი ჰქონდა 9.4 %-იან ზრდას.
80% ლაპარაკობს ესპანურად, 59% აიმარაზე.
მოსახლეობის 87 %-ს არ აქვს ელექტროენერგია.
73% დასაქმებულია სასოფლო-სამეურნეო სფეროში, 3% მაღაროებში, 2% მრეწველობაში, 22% მომსახურების სფეროში (2001).
მორწმუნეთა 87% კათოლიკეა, 8% პროტესტანტი.

მოსახლეობის ძირითადი ნაწილი აიმარას შთამომავლები არიან.

დაყოფა
პროვინცია შედგება ორი მუნიციპალიტეტისაგან, რომლებიც თავის მხრივ კანტონებად იყოფა.

იხილეთ აგრეთვე
ბოლივიის პროვინციები

რესურსები ინტერნეტში
Population data (Spanish)   [მკვდარი ბმული]

კატეგორია:პოტოსის დეპარტამენტის პროვინციები